b'\n_START_ARTICLE_\nKampugle\n_START_SECTION_\nBeskrivelse\n_START_PARAGRAPH_\nKampuglen er en temmelig stor ugle, mellom 28 og 38 cm lang, og med et vingespenn p\xc3\xa5 70 til 75\xc2\xa0cm. Den har store, gule \xc3\xb8yne, og lyst gr\xc3\xa5tt ansiktsspeil med hvit innerkant og tydelige, hvite \xc3\xb8yenbryn. Kroppen er okerfarget med m\xc3\xb8rk brune flekker.\n_START_SECTION_\nHabitat og utbredelse\n_START_PARAGRAPH_\nKampuglen forekommer kun p\xc3\xa5 \xc3\xb8yene Bougainville som tilh\xc3\xb8rer Papua Ny-Guinea, samt \xc3\xb8yene Choiseul og Santa Isabel i Salomon\xc3\xb8yene. Der lever den i h\xc3\xb8yereliggende skogomr\xc3\xa5der, opp til ca. 800 moh. P\xc3\xa5 grunn av det sv\xc3\xa6rt begrensede utbredelsesomr\xc3\xa5det er den en av verdens sjeldneste ugler, og den er sterkt truet, spesielt p\xc3\xa5 grunn av hogst.\n_START_SECTION_\nLevevis\n_START_PARAGRAPH_\nDen jager sm\xc3\xa5 pungdyr og andre sm\xc3\xa5 byttedyr, som den river i musestore stykker med det kraftige nebbet, og deretter sluker.'